Luettelo Linnanmäen laitteista
Käytöstä poistettuja laitteita

| Laitteen nimi | Otettu käyttöön | Poistettu käytöstä | Kuva | Lisätietoja | Uusi sijainti |
| --- | --- | --- | --- | --- | --- |
| Autorata | 1950 | 1964 |  | "Radioautorata” korvattiin uudemmalla, kun Tivoli Seiterä osti sen. | Tivoli Seiterä |
| Vauhtihirviöt | 1950 | 1957 |  | Vauhtihirviöitä oli kaksi, toinen vietiin pois jo 1952. Laitteet olivat Linnanmäen itse rakentamia. |  |
| Peilikabinetti | 1950 | 1950 |  | Yksi Naurutalon edeltäjistä. Nimi muutettiin ensimmäisen kauden jälkeen Hassutaloksi. |  |
| Kummitusjuna | 1950 | 2012 |  | Linnanmäellä on ollut kummitusjuna jo heti avajaisvuodesta 1950 lähtien. Aluksi kummitusjuna sijaitsi nykyisen Taikasirkus-nukkeradan ja Kammokujan tienoilla aina vuoteen 1960 asti. Seuraava kummitusjunatalo rakennettiin vuonna 1961, ja sitä uusittiin useaan kertaan. Kummitusjuna muutettiin vuoden 1972 jälkeen lapsiystävälliseksi Satujunaksi, joka sisälsi hyvin vähän pelottavia kummajaisia. Vuoden 1978 jälkeen se kuitenkin muutettiin takaisin kummitusjunaksi. Kummitusjunan rakennuksen nimi muutettiin Kauhulinnaksi vuonna 1986, sillä kun Särkänniemen vuonna 1978 avattu kummitusjuna oli vuotta aikaisemmin muutettu synkäksi kummituslinnaksi, Linnanmäkikin päätti synkentää kummitusjunaansa. Nimi Kummitusjuna palautettiin käyttöön vuonna 2005. Kummitusjunan fasadi uudistettiin vuonna 2006. Lopulta kauden 2012 jälkeen rakennus päätettiin purkaa ikänsä vuoksi ja tilalle rakennettiin Kyöpelinvuoren hotelli. |  |
| Hassutalo | 1951 | 1966 |  | Naurutalon toinen ja viimeinen edeltäjä. |  |
| Vedenneitohalli | 1951 | 1980 |  | Oli suosittu käyntikohde, jossa katsojat saivat heittää palloja päin tankoa, joka sai naisia putoamaan veteen. Se suljettiin 1980, sillä sitä pidettiin syrjintänä naisia kohtaan. Laite oli Tivoli Seiterän ylläpitämä. Itse rakennus kuului kuului Lasten Päivän Säätiölle ja Vedenneitojen tilalle tuli peliautomaattihalli. |  |
| Bensiiniautot | 1951 | 1953 |  | Huonot käyttökokemukset sekä pahat hajut veivät laitteen romuttamoon, sijaitsi nykyisen Ketjukarusellin paikalla. |  |
| Loch Ness | 1951 | 1953 |  | Laite muistutti nykyistä Lohikäärmettä. Karuselli korvasi laitteen. |  |
| Kieputin (Swing-o-Plane) | 1951 | 1977 |  | Laite sijaitsi suurimman osan ajastaan Vekkulan edessä. Siirtyi Särkänniemeen, kun Vekkulaan tehtiin toinen liukumäki. Laite toimi myös Kalajoen Hiekkasärkillä 1980-luvun lopussa. | Särkänniemi |
| Mustekala | 1951 | 1954 |  | Suihkio korvasi laitteen. |  |
| Rotor | 1952 | 1959 |  | Rotor oli lieriönmuotoinen, ja asiakkaat menivät sen sisälle selkä seinää vasten. Kun lieriö lähti pyörimään, keskipakovoima liimasi kävijät seinälle, jolloin laitteen lattia tiputettiin alta pois. Laitteen yläosa oli avonainen, joten yleisö pääsi katselemaan ylös rakennetulta katsomolta laitteen asiakkaita. Laitetta kutsuttiin kansan suussa myös painekattilaksi. |  |
| Hurlumhei | 1952 | 1959 |  | Hurlumhei oli Vekkulan edeltäjä. Se sijaitsi nykyisen Taikasirkuksen paikalle. Kesällä 1961 Linnanmäellä ei ollut lainkaan hupitaloa, sillä Vekkula avattiin 1961. |  |
| Suihkio | 1955 | 1984 |  | Laite sijaitsi alun perin Kahvikuppien paikalla, siirrettiin nykyisen Panoraaman paikalle 70-luvun lopulla, kunnes päätyi Tykkimäelle vuonna 1986. Laite poistui Tykkimäeltä kauden 2011 jälkeen ja romutettiin. | Tykkimäki |
| Round Up | 1961 | 1975 |  | Siirtyi kauden 1975 jälkeen Särkänniemeen. 1980-luvun puolivälissä laite oli muutaman vuoden varastoituna, kunnes se siirrettiin Tykkimäkeen vuonna 1986. Tykkimäeltä laite poistettiin kauden 2002 jälkeen, jolloin Nokkakiven huvipuisto osti sen ja avasi sen vuonna 2007. | Särkänniemi |
| Pilvenpyörä | 1961 | 1986 |  | Siirtyi Sateenkaaren tieltä kaudeksi 1984 Kahvikuppien paikalle. Kausina 1985 ja 1986 laite oli nykyisen Panoraaman paikalle. Panoraama korvasi laitteen. Vuoden 1987 laite oli varastoituna, kunnes siirrettiin Tykkimäkeen vuonna 1988. | Tykkimäki |
| Vekkula | 1961 | 2017 |  | Vekkula sisälsi peilisaleja, liikkuvia portaita ja lattioita, pyörivän punaisen tynnyrin, vinon huoneen, pyörivältä tuntuneen huoneen ja puisen liukumäen. Vekkulassa soi myös musiikkia; pätkä The Beatlesin kappaleesta ”Yellow Submarine”, looppina toistunut intro-osio Jean-Michel Jarren kappaleesta Équinoxe Part 3 sekä Michael Jacksonin ”Smooth Criminal” -kappaleen intro. Vuosien varrella Vekkulaa uudistettiin muutamaan kertaan poistamalla joitakin kohteita ja lisäämällä uusia. Se oli huvipuiston toiseksi suosituin laite Vuoristoradan jälkeen. Lopulta huonokuntoiseksi mennyt rakennus purettiin kauden 2017 jälkeen. Taigan asema rakennettiin Vekkulan tilalle. Linnanmäki huutokauppasi 12 vanhan Vekkulan osaa, ja ne osti Vihdin PuuhaPark yhteensä 25 000 eurolla. Linnanmäelle aiotaan rakentaa uusi Vekkulan tyylinen laite, ja siihen on kerätty ideoita Linnanmäen kävijöiltä. Uuden Vekkulan avajaisvuodeksi suunniteltiin vuotta 2021, mutta se viivästyy koronapandemian vuoksi. Keväällä 2023 kerrottiin, että uuden Vekkulan suunnittelua jatketaan sen jälkeen, kun Linnanmäen uusi Swingi-laite on saatu valmiiksi vuonna 2024. |  |
| Helsinki-pyörä (Boston-pyörä) | 1964 | 2005 |  | Laitteen nimi oli aluksi Boston-pyörä. Nimi muutettiin Helsinki-pyöräksi uuden, tiukemman tupakkalain myötä 1970-luvun alussa. Poistui Rinkelin tieltä ja myytiin Tykkimäelle, jossa laite otettiin huollon jälkeen käyttöön vuonna 2007 Kouvola-pyörän nimellä. | Tykkimäki |
| Kivikylä | 1966 | 1969 |  | Kivikylä sijaitsi nykyisen Ratalaakson paikalla. Kivikylä oli jäljennös Kivisten ja Sorasten kotikaupungista. Kivikylässä oli lähinnä katseltavia kohteita, mutta ei laitetta, joten sen suosio hiipui ensimmäisen kauden jälkeen. Vuonna 1970 sen paikalle avautui lasten laitteille tehty Satulaakso, joka muuttui 2000-luvun aikana Ratalaaksoksi. |  |
| Calypso | 1967 | 1974 |  | Siirtyi Enterprisen tieltä Särkänniemeen, jossa laite oli vuoteen 1984. Tykkimäellä laite on toiminut vuodesta 1986. (Schwarzkopf Calypso II) | Särkänniemi |
| Naurutalo | 1967 | 2002 |  | Sijaitsi aluksi keskellä huvipuistoa lähellä Raketin paikkaa. Vuonna 1992 se siirrettiin toimistorakennuksen alle, jossa se toimi aina vuoteen 2002 saakka. Muuttui myymäläksi, kun Kieppi saapui. Peilit siirrettiin tunneliin, joka tunnetaan nimellä Naurupolku. |  |
| Muksupuksun alkuperäisjuna | 1967 | 1996 |  | Korvattiin Rio Grande -junalla. selvennä |  |
| Formula-rata | 1968 | 1995 |  | Autorata joutui väistymään Cinema 4D:n, lelumuseon ja myymälän tieltä. Laite vietiin Tallinnaan Rocka al Mare -huvipuistoon, jossa se oli puiston sulkeutumiseen eli vuoteen 2006 saakka. |  |
| Flying Coaster | 1969 | 1969 |  | Laite oli vuokralla vain yhden kauden Gröna Lundin huvipuistosta. Siirtyi Cortina Jetin tieltä Ruotsiin. |  |
| Cortina Jet | 1970 | 1987 |  | Värikäs ja Linnanmäen kauneimmaksi kutsuttu laite. Alun perin sijoitettiin nykyisen Merimaailman paikalle, mistä siirrettiin edelleen Swingin paikalle, kun Rondo-tanssihalli purettiin. Breakdance korvasi laitteen. |  |
| Kapteeni Kidin merirosvolaiva | 1970 | 1973 |  | Kiipeilyteline-huvipuistolaite Satulaaksossa. |  |
| Ipanarata eli Lasten vuoristorata | 1970 | 1989 |  | Purettiin Pikajunan tieltä, joka rakennettiin samalle paikalle. |  |
| Trabant | 1972 | 1972 |  | Yhden kauden vuokralla Ruotsista Skoghin tivolista. |  |
| Mini-Avio | 1974 | 1987 |  | Myytiin aikansa jälkeen Ähtärinreitti Loma Oy:lle. |  |
| Kikatti | 1974 | 1974 |  | Samanlainen laite kuin Mini-Avio. Siirrettiin vasta-avattuun Särkänniemeen, jossa sille annettiin nimeksi Mini-Avio. |  |
| Troika | 1974 | 1974 |  | Laitteen omisti Särkänniemi, jonne laite pääsi vasta 1975, kun huvipuisto avattiin. (HUSS Troika) | Särkänniemi |
| Enterprise | 1975 | 1998 |  | Aikanaan Vuoristorataakin suositumpi laite. Raketti korvasi laitteen. Tykkimäellä laite maalattiin uudestaan. Lopulta laite romutettiin kauden 2017 jälkeen. (Schwarzkopf Enterprise III) |  |
| Miniautot (Lasten autorata) | 1978 | 2017 |  | Lasten autoradalla oli autoja 8 kpl (2 hlöä / auto). Laite sijaitsi alun perin nykyisen Ketjukarusellin paikalle. Vuonna 1998 se siirrettiin Satulaaksoon nykyisen Tulireen viereen. Vuodesta 2010 laite sijaitsi Sateenkaaren entisellä paikalla. Vuonna 2014 paikalle saapui Kingi, joten Miniautot siirrettiin hieman kauemmas. Pellen talo korvasi laitteen. Miniautot varastoitiin. Marraskuussa 2022 Linnanmäki huutokauppasi Miniautoja julkisessa huutokaupassa. |  |
| Mustekala | 1979 | 1983 |  | Ostettiin käytettynä Lisebergistä, jossa laite toimi vuodet 1968–1978. Laite oli Linnanmäellä vain neljä vuotta, kunnes se romutettiin. Kaudella 1984 Linnanmäellä ei ollut lainkaan Mustekalaa, nykyinen Mustekala saapui vuonna 1985. |  |
| Lasten maailmanpyörä | 1979 | 1995 |  | Siirtyi Vankkuripyörän tieltä Tallinnaan Rocka Al Mare -huvipuistoon, sijaitsee nykyään Nokkakivessä | Nokkakiven Puisto |
| Safari | 1983 | 1999 |  | Safari sijaitsi vesitornin sisällä. Vuonna 1995 laite muutettiin Indiana’s Adventureksi, jolloin laitteen loppuosa uudistettiin. Lopulta laite purettiin Linnunradan tieltä. |  |
| Hully Gully | 1984 | 1985 |  | Kaudella 1972 pyörineen Trabantin pienoisversio. Laite oli Peacockin edessä, siirtyi Apollon tieltä Tykkimäkeen. Vuonna 2009 laite siirtyi Wasalandiaan vuodeksi ja seuraavana vuonna Nokkakiveen, jossa se on edelleen. | Nokkakiven Puisto |
| Sateenkaari (Rainbow) | 1984 | 2009 |  | Sateenkaaressa pääsi kokemaan lentämisen ja vapaan pudotuksen tunteen. Laitteen alkuperäinen nimi oli Rainbow. Sateenkaari-nimi otettiin käyttöön 2004. Kesällä 2008 Lisebergin Rainbow-laitteen romahdettua myös Linnanmäen Sateenkaarta epäiltiin turvattomaksi. Laite suljettiin kesken kauden heinäkuussa 2008. Sateenkaarelle tehtiin talvella 2008–09 perinpohjainen tarkistus, jossa se todettiin turvalliseksi, ja se palasi käyttöön kaudeksi 2009. Sateenkaari kaipasi kuitenkin suurta huoltoa, ja se jouduttiin sulkemaan jälleen syyskuussa 2009 hieman ennen kauden päättäjäisiä. Valokarnevaalien jälkeen laite purettiin ja varastoitiin. Laitteen kunnostusta harkittiin suuren suosion vuoksi, mutta lopulta se päätyi romutukseen. Sateenkaaresta säästettiin laitteen aurinko, joka on nykyisen Mustekalan vieressä. Laitteen paikalle siirrettin ensin Miniautot, jonka jälkeen siihen saapui Kingi 2014. (HUSS Rainbow) |  |
| Apollo | 1986 | 1997 |  | Siirtyi Pallokarusellin tieltä Tykkimäkeen, kuten sen edeltäjä Hully Gully. Sen alkuperäinen sijainti oli Peacokin edessä, mutta se siirrettiin myöhemmin Satulaaksoon. Tykkimäeltä Apollo siirtyi vuonna 2012 Wasalandiaan, jonka sulkeuduttua laite on ollut Visulahdessa. | Visulahti |
| Salaisuuksien talo | 1989 | 1994 |  | Laite sisälsi erilaisia audiovisuaalisia illuusioita. Muuttui Ihmeeksi ja Kummaksi kauden 1994 jälkeen. |  |
| Breakdance | 1988 | 2001 |  | Todella suosittu Kiepin esikuva. Korvasi Cortina-Jetin ja 1992 siirrettiin nykyisen Ukon paikalle. Siirtyi Kahvikuppien tieltä Saksaan, laitteen paikalle tuli Kahvikuppien paikalla ollut Mustekala. (HUSS Breakdance 3) | Saksa |
| Merirosvolaiva (Pirate) | 1988 | 2024 |  | Tunnettiin yleisimmin viikinkilaivan miniversiona. Istumapaikkoja 12 kpl. Maksuton laite. Laite korvattiin uutuuslaitteella kaudelle 2025.(Modern Products Junior Pirate Ship, Englanti 1988) |  |
| Lasten mustekala | 1990 | 1996 |  | Siirtyi Tykkimäelle. | Tykkimäki |
| Meteoriitti | 1990 | 1999 |  | Varastoitiin kauden 1999 jälkeen Hiphopin tieltä. Vuodesta 2004 alkaen laite on ollut Tykkimäellä. | Tykkimäki |
| Katapultti | 1992 | 1993 |  | Usein rikki ollut laite, jonka Kieputin korvasi. (Schwarzkopf Katapult) |  |
| Kieputin (Top Spin) | 1994 | 2022 |  | Laitteessa istuttiin leveään gondoliin, joka nousee korkealle ja kieppuu 360 astetta akselinsa ympäri useita kertoja. Istuimia 40 kpl. Syksyllä 2022 laite jouduttiin sulkemaan ikänsä vuoksi. Laitteen paikalle saapui Swingi, joka avattiin kesällä 2024. Kieputtimesta myytiin varaosia ulkomaille, ja loput laitteesta romutettiin. (HUSS Top Spin) |  |
| Ihme ja kumma | 1995 | 1996 |  | Laite oli Salaisuuksien talon seuraja. Siirtyi supistettuna versiona Tykkimäelle Nukketalon tieltä. Tunnettiin siellä nimellä Mysteerio. Muutettiin elokuvateatteriksi kauden 2015 jälkeen. |  |
| Cinema 4D   (Kino, Lintsi-Kino) | 1996 | 2022 |  | Suomen ensimmäisessä 4D-teatterissa, Linnanmäen Cinema 4D:ssä, oli liikkuvien istuinten lisäksi vesi- ja tuuliefektejä. Istumapaikkoja 72 kpl. Laite rakennettiin Formula-radan tilalle. Laitteessa esitettiin elinkaarensa aikana useita eri elokuvia, jotka vaihtuivat yleensä muutaman vuoden välein. Kinoa on käytetty erillisenä tapahtumatilana sulkeutumisen jälkeen. (USA 1996) |  |
| Nukketalo (Around The World) | 1997 | 2004 |  | Laitteessa katseltiin nukketalo-teemaisia maisemia liikkuvista vaunuista. Muuttui Taikasirkukseksi kauden 2004 jälkeen. |  |
| Pallokaruselli | 1997 | 2015 |  | Pallokaruselli oli ensimmäisenä kautenaan Satulaaksossa. Kun Apollo lähti Tykkimäelle, niin laite siirrettiin sen paikalle. Kaudella 2001 se siirrettiin Panoraman viereen. Propelli korvasi laitteen. Samanlainen laite on edelleen Suomen Tivolissa. (Zamperla Samba Balloon) |  |
| Vonkaputous | 2001 | 2017 |  | Valmistettiin Yhdysvalloissa. Vonkaputous oli vuoristorata, jossa matkustajat kastuivat. Aiheeltaan liittyi tukinuittoon. Laite oli etenkin kesähelteillä suosittu. Kaudella 2017 laitteessa oli teknisiä ongelmia, eikä siihen saatu varaosaa tarpeeksi nopeasti. Purettiin uuden Taiga-vuoristoradan tieltä. (Premier Rides Liquid Coaster) |  |
| Kieppi | 2003 | 2016 |  | Kieppi kieputti kävijöitä nimensä mukaisesti joka suuntaan. Laitetta pidettiin aikaisemman Breakdancen seuraajana. Poistui kauden 2016 jälkeen, jolloin tilalle tuli Magia. (HUSS Booster) |  |
| Kuuputin | 2003 | 2024 |  | Molempiin suuntiin pyörivä ja hydraulisylinterin varassa 15 asteen kulmaan nouseva karuselli. Gondoleja 8 kpl (2 hlöä / gondoli). Laite sijaitsi ensiksi Kiepin vieressä, mutta se siirrettiin Vonkaputouksen läheisyyteen kesäksi 2006, kun Helikopteri valloitti sen paikan. Laite siirrettiin taas kesällä 2010 Plutoalueelle. Maksuton laite. Laite korvattiin uutuuslaitteella kaudelle 2025.(Manorplan Leisure Stellar Swings, Englanti 2003) |  |
| KotKot | 2004 | 2017 |  | Valmistettu Englannissa, rauhallisessa lasten laitteessa kierrettiin maatila-teemaisella radalla ja etsittiin kadonneita tipuja. Alun perin laite oli nimeltään Hokkus Pokkus, ja se sijaitsi nykyisen Taigan paikalla. Kun Vonkaputous rakennettiin, laite siirrettiin kiertämään Vekkulaa. Vuodeksi 2004 sen teemoitus uudistettiin maalaisaiheiseksi ja nimeksi muutettiin ”KotKot”. Purettiin Taiga-vuoristoradan tieltä. |  |
| Sokkelo | 2007 | 2011 |  | Sokkelo oli 80 neliön suuruinen lasilabyrintti. Laitteen tilalle tehtiin Angry Birds -myymälä. Nykyään tilassa toimii Cafe Bar Kingi. |  |
Calypso-laite 1960-luvun alussa
Kieputin (Swing-o-Plane) vuonna 1968